روزاني عوامي آواز (6) سومر 8 اپريل 2024ع

ڪراچي ۾ فوت ٿي ويل پ پ ڪارڪن رياض خان جي وارثن سان تعزيت

رياض خان ج وارثن سان شوڪت علي بلوچ، بخت علي، شفقت علي پاران ڏل جو اظھار

شاهين کي تڙ تڪڙ ۾ ڪپتاني تان هٽايو ويو کيس موقعو ملڻ گهرجي ها: ذڪاءَ اشرف

ڪراچي ( ويب ڊيسڪ ) پاڪستان ڪرڪيٽ بورڊ جي اڳوڻي چيئرمين ذڪاءَ اشرف چيو آهي ته شاهين آفريدي کي ڪپتاني تان هٽائڻ جو فيصلو تڙ تڪڙ ۾ ڪيو ويو آهي.لاهور ۾ ميڊيا سان ڳالهائيندي ذڪاءَ اشرف چيو ته شاهين آفريدي کي ڪپتان طور مڪمل موقعو گهرجي ها، جڏهن ته شاهد آفريدي رضوان کي ڪپتان بڻائڻ جي صلاح ڏني هئي.هن چيو ته ورلڊ ڪلاس بيٽر بابر اعظم لاءِ نيڪ خواهشون آهن، ڪوچ ملڪي هجن يا پرڏيهي صرف ٽيم جي بهتري لاءِ هجڻ گهرجن.هن وڌيڪ چيو ته پنجاب جي گورنر شپ ملڻ جون ڳالهيون ميڊيا ۾ ٻڌيون آهن، اڃا تائين باظابطا آگاهه ناهي ڪيو ويو، گورنر پنجاب جي حوالي سان پارٽي ( پيپلز پارٽي ) جيڪو فيصلو ڪندي قبول ڪندس.

هيرو يا ولن؟ آءِ پي ايل ۾ سست سينچري تي ڪوهليءَ تي ڇتي تنقيد

نئين دهلي (ويب ڊيسڪ) آءِ پي ايل ۾ راجسٿان رائلز خلاف ميچ ۾ سست ترين سينچري ٺاهڻ تي مداح ويرات ڪوهلي تي ڇتي تنقيد ڪري رهيا آهن.گذريل ڏينهن جئي پور ۾ کيڏيل ميچ ۾ رائل چئلينجرز بينگلور جي ڪپتان ويرات ڪوهلي 67 بالن تي سينچري اسڪور ڪئي، جڏهن ته هن مجموعي طور 72 بالن تي 113 رنسن جي اننگز کيڏي.ويرات ڪوهلي جي اها آءِ پي ايل جي تاريخ ۾ گڏيل طور سڀ کان سست سينچري آهي، ان کان اڳ 2009 ۾ منيش پانڊي 67 بالن تي سينچري اسڪور ڪري سست ترين سينچري جو اڻ وڻندڙ اعزاز حاصل ڪيو هو.ڪوهلي جي سست ترين سينچري تي سوشل ميڊيا واهپيدار مٿس تنقيد ڪري رهيا آهن ۽ سوال اٿاري رهيا آهن ته ويرات رائل چئلينجز بينگلور جو هيرو آهي يا ولن؟واضح رهي ته رائل چئلينجرز بينگلور 20 اوورن ۾ 3 وڪيٽن جي نقصان تي 183 رنسون ٺاهيون هيون، جڏهن ته راجسٿان رائلز جوز بٽلر جي سينچري جي مدد سان هدف 19هين اوور ۾ حاصل ڪري ورتو، بٽلر 58 بالن تي 100 رنسن جي ناقابل شڪست اننگز کيڏي.

آرمي چيف پاران پاڪستاني ڪرڪيٽرن کي ڏنل افطار ڊنر جو شيڊيول تبديل

راولپنڊي ( ويب ڊيسڪ ) آرمي چيف جنرل عاصم منير طرفان ڪاڪول ڪئمپ ۾ شرڪت ڪندڙ پاڪستاني ڪرڪيٽ ٽيم جي رانديگرن کي ڏنل افطار ڊنر جو شيڊيول تبديل ڪيو ويو آهي. آرمي چيف طرفا ڪاڪول ڪئمپ ۾ شامل ڪرڪيٽرن کي ست اپريل تي افطار ڊنر جي دعوت ڏني وئي هئي، جڏهن ته هاڻ شيڊيول ۾ ڦيرڦار ڪئي وئي آهي ۽ قومي ڪرڪيٽرن کي اٺ اپريل تي افطار جي دعوت ڏني وئي آهي. آرمي چيف سان افطار ڊنر تي پاڪ فوج جا اعليٰ آفيسر به شرڪت ڪندا، ان کانسواءِ پي سي بي چيئرمين محسن نقوي به افطار ڊنر ۾ شريڪ هوندو. ياد رهي ته پاڪ فوج جي جوانن جي سرپرستي ۾ قومي ڪرڪيٽرن جي فيزيڪل ٽريننگ ڪئمپ آرمي اسڪول آف فيزيڪل ٽريننگ سينٽر ايبٽ آباد ۾ جاري آهي جيڪا اٺ اپريل کان اڳ ختم ڪئي ويندي .

راڌڻ جي ٻوڏ متاثر ڳوٺن ۾ راشن ۽ ڪپڙا تقسيم

سوشل ورڪر شبنم طلعت مهيسر مختلف ڳوٺن جي ٻارن ۾ سامان ورهايو

هي ڪم اسان الله جي رضا خاطر ڪري رهيا آهيون: شبنم طلعت مهيسر

راڌڻ (رپورٽ: ستار ميراڻي) سوشل ورڪر شبنم طلعت مھيسر ٻوڏ متاثر ڳوٺاڻن ۾ راشن ۽ اسڪولي ٻارن ۾ عيد جا ڪپڙا ورھايا، رمضان شريف جي مقدس مھيني ۾ بلقيس رضيا ٽرسٽ ۽ ڊاڪٽر احمد سلطان لغاري جي سهڪار سان گاھي مھيسر ھائوس ميھڙ جي سرواڻ اڳوڻي عوامي وزير ريلوي ظفر علي لغاري جي نياڻي عوامي خدمت جي جذبي سان سرشار سوشل ورڪر شبنم طلعت مھيسر ڪي اين شاهه تعلقي جي ٻوڏ متاثر ڳوٺن رمضان کوسو، ٽيليويزن کوسو ۽ ڳوٺ ڳاڙھي جي غريب ڳوٺاڻن ۾ عيد جو راشن تقسيم ڪيو ۽ ڪي اين شاهه جي ٻگھيا محلي جي اسڪول ۾ وڃي شاگردياڻين ۾ عيد جا ڪپڙا تقسيم ڪيا، ان موقعي تي ھن چيو ته ھي ڪم اسان الله جي رضا لاءِ ڪري رھيا آهيون
ان ۾ اسان جو ڪو به ٻيو ذاتي مفاد نه آهي خدمت خلق افضل عبادت آهي.02

ڏيپلي واسي ڳوٺاڻيجو منشيات خلاف ڪراچي پريس ڪلب آڏو احتجاج

ڳوٺ ڍونڍڙي جي رهواسي ساجن ميگهواڙ ڪراچي پريس ڪلب آڏو احتجاج مظاهرو ڪيو

ٿر جو مشهور منشيات فروش راڻو ٺڪر ڳوٺن ۾ سرعام آفيم ۽ چرس جو اڏو هلائي رهيو آهي: ساجن ميگهواڙ

مٺي(بيوروچيف) ڏيپلي واسي ڳوٺاڻي منشيات جو اَڏو هلائيندڙ خلاف ڪراچي پريس ڪلب پهچي احتجاج ڪيو،ڳوٺ ڍونڍڙي جي رهواسي ساجن ميگهواڙ ڪراچي پريس ڪلب آڏو احتجاج ڪندي چيو ته ٿر جو مشهور منشيات فروش راڻو ٺڪر ڏيپلي سميت ڳوٺن ۾ سرعام آفيم ۽ چرس جو اڏو هلائي رهيو آهي،ضلعي ۾ سري عام منشيات جو اڏو ھلائيندڙ راڻو ٺڪر پوليس توڙي ٻين ادارن منٿليون ڏي ٿو،ٿرواسي ڪيتري ئي عرصي کان مسلسل ايس ايس پي آفيس توڙي ٻين ادارن اڳيان دانھون ڪندا رھيا آھن پر راڻو ٺڪر حرڪت کان باز نٿو اچي ويتر دانھيندڙ خلاف رڻ ٻاري ڏنو آھي،نيٺ ٿرواسي مجبرو ٿي ڪراچي پريس ڪلب اڳيان احتجاج ڪرڻ تي مجبور ٿيو آهيان،

ڪراچي ۾ ٽائون چيئرمين پاران افطار ڊنر، وڪيل ۽ صحافين جي شرڪت

ڪراچي اوڀر (ن ع آ) ڪراچي سهراب ڳوٺ ٽائون چيئرمين لالا عبدالرحيم پاران سهراب ڳوٺ ٽائون آفيس ۾ افطار ڊنر پارٽي منعقد ڪئي وئي، افطار پارٽي ڊنر ۾ سياسي، سماجي شخصيتن، وڪيلن، صحافين ۽ ٻين مڪتب فڪر جي ماڻهن جي وڏي انگ شرڪت ڪئي، ان موقعي تي ايم اين اي پاڪستان پيپلزپارٽي آغا رفيع الله. ايم پي اي يوسف مرتضيٰ بلوچ، جنرل سيڪريٽري پاڪستان پيپلز پارٽي سنڌ سينيٽر سيد وقار مهدي، ضلعي اوڀر جو ڪنوينر آصف خان، ميمبر آرگنائيزنگ ڪميٽي ضلعي اوڀر پيپلزپارٽي سرور خان غازي، پ پ اڳواڻ حافظ عبدالبر،پيپلزپارٽي جي اڳواڻ محبوب عباسي، سنڌ ڪائونسل جي ميمبر ۽ پيپلز پارٽي يوٿ سنڌ جي عهديدار سيده اقربه فاطمه، پ پ اڳواڻ ليلا پروين سواتي، سيده بلقيس فاطمه، پ پ اڳواڻ اختر بنگش ۽ ٻين پارٽي عهديدارن ۽ ڪارڪنن جي وڏي انگ شرڪت ڪئي. .سهراب ڳوٺ ٽائون جي چيئرمين لالا عبدالرحيم افطار ڊنر پارٽي ۾ آيل مهمانن کي ڀليڪار ڪيو.ان موقعي تي آيل مهمانن لالا رحيم جو شڪريو ادا ڪندي چيو ته اسان سهراب ڳوٺ ٽائون چيئرمين لالا عبدالرحيم جا شڪر گذار آهيون جنهن اسان کي پر وقار تقريب ۾ شرڪت جي دعوت ڏني.پيپلز پارٽيءَ جي اها روايت آهي ته افطار ڊنر پارٽيءَ جي بهاني ۾ سڀني کي گڏ ڪندا آهن، رمضان جو بابرڪت مهينو هلي رهيو آهي، هن مهيني ۾ عوام جي وڌ کان وڌ خدمت ڪريو ۽ نيڪ عمل ڪريو.

ڪراچي اوڀر (ن ع آ) پ پ شهيد ڀٽو ضلعي اوڀر جي سينئر ڪارڪن رياض خان جي روڊ حادثي ۾ لاڏاڻي تي مختلف سياسي سماجي اڳواڻن سردار شوڪت علي بلوچ، بخت علي، شفقت علي، سليم راجپوت گهر ڏک جو اظهار ڪندي مغفرت جي دعا ڪئي ۽ چيو ته رياض هڪ نظرياتي ۽ سياسي ڪارڪن هو هن جون عوامي خدمتون ۽ ڪردار سدائين ياد رهندو روڊ حادثي ۾ فوت ٿي وڃڻ وڏو نقصان آهي الله پاڪ سندس مغفرت فرمائي ۽ جنت الفردوس ۾ اعلي مقام عطا ڪري.

حيدرآباد ۾ قتل ٿيل نينگر جي وارثن سان شاهه لطيف علمي ادبي فورم پاران تعزيت

شفيع ملاح پيربخش ملاح ۽ ٻين معصوم محمود ملاح جي وارثن سان ڏک جو اظھار ڪيو

قاتلن کي جلد کان جلد گرفتار ڪري معصوم جي قتل سان انصاف ڪيو وڃي: مطالبو

حيدرآباد(رپورٽر) قاسم جي بنگلي ۾ بيگناهه قتل ٿيل معصوم محمود ملاح جي تڏي تي شاهه لطيف علمي ادبي فورم جي اڳواڻ شفيع ملاح سندس چاچي پيربخش ملاح، ڀائرن محمد اسحاق ملاح، مير محمد ملاح سان حيدرآباد لڳ ڳوٺ الھ بچايو ميربحر ۾ وڃي تعذيت ڪندي چيو معصوم محمود ملاح جي قاتلن کي جلد کان جلد گرفتار ڪري معصوم جي خون سان انصاف ڪيو وڃي. هنن چيو ته 4 ڏينهن گذرڻ باوجود به اڃا تائين هڪ قاتل گرفتار نٿي سگهيو آھي، شاهه لطيف علمي ادبي فورم آءِ جي سنڌ، ڊي آءِ جي حيدرآباد، ايس ايس پي حيدرآباد کان ڪئي ته ته بااثر وڏيرن جي قاتل پٽن کي گرفتار ڪري مظلوم مائٽن سان انصاف ڪيو وڃي. معصوم محمود ملاح جي عزيزن تڏي تي ٻڌايو ته قاتلن جا مائٽ ڌمڪيون ۽ لالچون ڏئي رهيا آھن، ته ڪيس تان هٿ کڻو پر اسان ڪڏھن به پنهنجي معصوم جي قاتلن کي معاف نه ڪنداسين، قاتلن کي گرفتار ڪري اسان سان انصاف ڪيو وڃي ۽ تحفظ ڏنو وڃي. هنن وڏيرن جي پٽن قتل جا ڪافي واقعا ڪيل آھن ڪافي ماڻھن کي قتل ڪيو آھي، پر بااثر هئڻ جي ڪري هنن خلاف ڪابه ڪارروائي نٿي ڪئي وئي آھي.

گھوٽڪي ۾ ڊي سي پاران مختلف بازارن جو دورو

ڊاڪٽر محمد علي عام واهپي جي شين جا اگهه معلوم ڪيا

هٿرادو مهانگائي ڪنهن به صورت ۾ قبولڻ جوڳي ناهي: ڊي سي

گهوٽڪي (ڊ ر) ڊپٽي ڪمشنر گهوٽڪي ڊاڪٽر سيد محمد علي اسسٽنٽ ڪمشنر ميرپور ماٿيلو بابر علي کي ساڻ ڪري شهر جي مختلف بازارن جو دورو ڪري عام واهپي جي شين جا اگهه معلوم ڪيا. ان موقعي تي هن ڳالهائيندي چيو ته هٿرادو مهانگائي ڪنهن به صورت ۾ قبولڻ جوڳي ناهي، منافعي خورن خلاف ڪارروائين جو سلسلو تيز ڪيو ويندو عوام کي گهرجي ته هو سرڪاري اگهوتري مطابق عام واهپي جون شيون خريد ڪري. هن اسسٽنٽ ڪمشنر ۽ مختيارڪار کي هدايت ڪندي چيو ته سمورن دوڪاندارن کي پابند ڪيو وڃي ته هو ريٽ لسٽ نمايان ڪن جڏهن ته من پسند قيمتون وصول ڪندڙن مٿان ڳرا ڏنڊ لاڳو ڪيا وڃن ته جيئن عوامي شڪايتن جو ازالو ٿي سگهي.

سکر پوليس 3 ڄڻن کي اغوا ٿيندڙ کان بچائي ورتو

ڪلواڙي ۾ پوليس ۽ ڳوٺاڻن جوابدار جو پيڇو ڪيو

جوابدار فرار، واقعو پراڻي دشمني تحت پيش آيو آھي: پوليس

سکر(رپورٽر) سکر جي باڳڙجي واري علائقي مان ٽن ڄڻن جي مبينه طور اغوا ٿيڻ جي اطلاع تي پوليس ۽ ڳوٺاڻن جي پيڇو ڪرڻ تي جوابدار مبينه اغوا ٿي ويلن کي ڇڏي ڪلواڙي واري ڪچي ۾ فرار ٿي ويا، ان سلسلي ۾ سکر باگڙجي لڳ رهندڙ سيد برادري جي ٽن ڄڻن جاويد شاھه، جانب شاھه ۽ ظھور شاھه کي جوابدارن پاران مبينه اغوا ڪرڻ واري اطلاع تي پوليس ۽ ڳوٺاڻن ڌاڙيلن جو پيڇو ڪيو جنهن بعد جهلي ڪلواڙي واري علائقي ۾ پوليس ۽ علائقي واسين جوابدارن جو گهيرو تنگ ڪري ڇڏيو، جنهن بعد جوابدارن ٽنهي ڄڻن کي ڇڏي ڪچي طرف فرار ٿي ويا، ان ڏس ۾ پوليس ذريعن جو چوڻ آھي ته واقعو پراڻي دشمني تحت پيش آيو آھي.

ڪنڊيارو ويجهو نوجوان ڦاهو کائي خودڪشي ڪري ڇڏي

درٻيلو ۾نوجوان عبدالرحمان سهاڳ مبينا دڪان اندر ڦاهو کائي خودڪشي ڪري ڇڏي

نوجوان عيد جا ڪپڙا نه وٺي ڏيڻ تان پنهنجي پيءُ کان ناراض ٿي اهڙو قدم کنيو، علائقي۾چئوٻول

ڪنڊيارو (ن ع آ) ڪنڊيارو ويجهو سورنهن سالن جي نوجوان ڦاهو کائي خودڪشي ڪري ڇڏي، ڪنڊيارو ويجهو درٻيلو ۾ 16 سالن جي نوجوان عبدالرحمن سهاڳ مبينا دڪان اندر ڦاهو کائي خودڪشي ڪري ڇڏي۔اطلاع ملڻ تي پوليس پهچي فوتي نوجوان جو لاش ضروري ڪارروائي لاء اسپتال پهچايو تنهن بعد لاش وارثن حوالي ڪيو ويو جڏهن ته نوجوان جو لاش گهر پهچڻ تي ڪهرام مچي ويو۔علائقي ۾ چوٻول آهن ته نوجوان عيد جا ڪپڙا نه وٺي ڏيڻ تان پنهنجي پيء کان ناراض ٿي اهڙو قدم کنيو آهي۔

نيمل خاور پنهنجو يوٽيوب چئنل ٺاهي ڇڏيو

11 سالن جي عمر ۾ والدين کان عليحدگي ٿي وئي هئي: دلجيت سنگهه

ممبئي(ويب ڊيسڪ) ڀارتي پنجاب سان واستو رکندڙ عالمي شهرت يافتا ڳائڻو دلجيت سنگهه دوسانجهه انڪشاف ڪيو آهي ته 11 سالن جي عمر ۾ ئي سندس والدين کان عليحدگي ٿي وئي هئي. واضح رهي ته دلجيت سنگهه دوسانجهه نه رڳو ڀارت پر ٻين ملڪن ۾ به گهڻو ٻڌو ويندڙ ۽ پسند ڪيو ويندڙ گلوڪار آهي، دلجيت جو هر نئون ايندڙ گانو مشهور ٿي ويندو آهي ۽ مداحن لاءِ سوکڙي هوندو آهي جنهن کي ٻڌي ٻڌي سندس مداح ٽرينڊ بڻائيندا آهن. ڀارتي ميڊيا رپورٽس موجب تازو ئي دلجيت سنگهه دوسانجهه پوڊڪاسٽ ”رنوير الله آباديا“ ۾ انٽرويو جي دوران پنهنجي ذاتي زندگي بابت پهريون ڀيرو کليل ڳالهه ٻولهه ڪئي آهي. ان پوڊڪاسٽ ۾ مشهور گلوڪار پنهنجي والدين سان ڳانڍاپي بابت چيو ته هو پنهنجي والدين کان ناراض هو ڇاڪاڻ ته سندس مرضي پڇڻ کانسواءِ هنن کيس ٻئي شهر موڪلي ڇڏيو هو. دلجيت ٻڌايو ته هو جڏهن 11 سالن جو هو ته پنهنجو گهر ڇڏي پنهنجي مامي سان رهڻ لڳو هو، هو ڳوٺ کي ڇڏي شهر لڌيانا اچي رهيو هو. گلوڪار انڪشاف ڪيو ته سندس مامي هن جي والدين کان پڇيو ته ڇا کيس پاڻ سان گڏ شهر وٺي وڃي جنهن تي والدين کيس بنا پڇڻ جي اجازت ڏئي ڇڏي. دلجيت سنگهه جو چوڻ آهي ته هو پنهنجي ڪمري ۾ اڪيلو رهندو هو، اسڪول ايندو ويندو هو، ماما جي گهر ٽي وي به نه هوندي هئي، کيس گهڻو وقت هوندو هو ان لاءِ هو پنهنجي فيملي کان پري ٿيندو ويو. هن وڌيڪ چيو ته سندس والدين هن جي سٺي لاءِ ئي سوچيو هوندو، هو پنهنجي ماءُ جي ڏاڍي عزت ڪندو آهي ۽ پيءُ به ڏاڍو سٺو انسان آهي، هو کيس ڪجهه به نه پڇندا هئا، اهو به نه پڇيو ته هو ڪهڙي اسڪول ۾ پڙهندو آهي، ان لاءِ هن جو تعلق رڳو والدين سان نه پر سڀين سان ٽٽي چڪو آهي.

ڪراچي(ويب ڊيسڪ) ناليواري اداڪار حمزا علي عباسي جي گهرواري ۽ اڳوڻي اداڪارا نيمل خاور به يوٽيوب تي پنهنجو چئنل ٺاهي ڇڏيو.نيمل خاور آفيشل انسٽاگرام هينڊل تي پنهنجي هڪ مختصر وڊيو پوسٽ ڪئي، جنهن ۾ هڪ فريم ۾ هوءَ پاڻ، جڏهن ته ٻئي فريم ۾ سندس ٻلي گهر جي لان ۾ کيڏندي نظر اچي رهي آهي.اڳوڻي اداڪارا پنهنجي پوسٽ ۾ چيو ته اهو اعلان ڪندي پرجوش آهيان ته مان نيٺ فيصلو ڪري پنهنجو يوٽيوب چئنل شروع ڪري ورتو آهي.هن پنهنجي نالي سان يوٽيوب چئنل ٺاهيو آهي، جنهن تي اڃا تائين ڪا وڊيو اپ لوڊ نه ڪئي اٿائين پر ان باوجود نيمل خاور جي چئنل کي هزارين ماڻهن سبسڪرائب ڪري ڇڏيو آهي.

الانا حديد فلسطين جو ڪيس دنيا سامهون آڻڻ لاءِ فلم پروڊڪشن ڪمپني متعارف ڪرائي ڇڏي

ڪراچي(م ڊ) سپر ماڊلز بيلا ۽ جي جي حديد جي ڀيڻ فيشن ڊيزائنر ۽ فلم پروڊيوسر الانا حديد فلسطين جو ڪيس دنيا سامهون آڻڻ لاءِ واٽر ميلن پڪچر نالي فلم پروڊڪشن ڪمپني متعارف ڪرائي ڇڏي.الانا حديد پنهنجي فلم پروڊڪشن ڪمپني جو لوگو فلسطين جي جهنڊي سان مشابهت رکندڙ هنداڻو رکيو آهي، جڏهن ته ان ڪمپني جو نالو به واٽر ميلن پڪچر رکي ڇڏيو.ڪمپني جي انسٽاگرام تي ڪجهه دستاويزي فلمن جا ٽيزر به شيئر ڪيا ويا، جن ۾ فلسطين تي ظلمن جي تاريخ ۽ فلسطينين کي پنهنجي ئي سرزمين تي لاوارث ڪرڻ جا داستان ڏيکاريا ويا آهن.الانا حديد جي فلم پروڊڪشن تحت فلسطين تي اسرائيلي قبضي ۽ ظلمن جي تاريخ تي ٻڌل پهرين دستاويزي فلم (Walled Off) رليز ڪئي ويندي.واٽر ميلن پڪچر جي انسٽاگرام تي شيئر ڪيل دستاويزي فلمن جي پرومو ۾ ٻڌايو ويو ته هاڻ پروڊڪشن ڪمپني دنيا کي فلسطين جو ڪيس ڏيکارڻ لاءِ ميدان ۾ موجود رهندي ۽ هر پليٽ فارم تي فلسطين جو قصو پنهنجي انداز ۾ حقيقتن سان پيش ڪيو ويندو.

حيدرآباد ۾ ايڊووڪيٽ ايم پرڪاش مهتاڻي جون آخري رسمون ۽ اگني سنسڪار ڪيون ويون

سڪرنڊ ۾ سماجي تنظيم پاران معذورن ۾ ويل چيئر ۽ سائيڪلون ورهايون ويون

افضل شيخ جي ڏنل عطيي مان ويل چيئر ۽ٽرائي سائيڪلون ورهايون آهن: عابد لاشاري

حيدرآباد (رپورٽر) انساني حقن ۽ مذهبي ٿورائي ۾ رهندڙ ماڻهن جي لاءِ جاکوڙيندڙ اڳواڻ سرڳواسي ايڊووڪيٽ ايم پرڪاش مهتاڻي جون آخري رسمون ۽ اگني سنسڪار ڪالهه نئين مسڻ باءِ پاس حيدرآباد ۾ ڪيون ويون، سندس آخري رسمن ۾ سياسي, سماجي ڌرين, هندو پنچائت جي اڳواڻن ۽ ساڃاهه وندن نامياري اديب نصير مرزا, پروفيسر امداد چانڊيو, سماجي اڳواڻ جاويد سوز هالائي، سينيئر صحافي مھيش ڪمار, جئه پرڪاش موراڻي, يوسف لغاري ۽ علامه مسعود جمال سميت مٽن مائٽن، دوستن ۽ گھرڀاتين وڏي انگ ۾ شرڪت ڪئي. جڏهن ته ايم پرڪاش جي قاسم آباد واري رهائشگاهه تي سندس پٽ روز مهتاڻي سان ڏک ونڊڻ جي لاءِ ماڻهن جي آمد جو سلسلو جاري هو.

سڪرنڊ(ن ع آ) سماجي تنظيم اين ڊي ايف پاڪستان نواب شاه پاران مستحق معذورن ۾ ويل چيئر ۽ ٽرائي سائيڪل ورھايون ويون. ان موقعي تي معروف سماجي معذور اڳواڻ عابد لاشاري ٻڌايو ته لنڊن ۾ مقيم افضل شيخ جي ڏنل عطيي مان معذورن ۾ 07 وھيل چيئر ۽ 01 ٽرائي سائيڪل ورھايون ويون. ھن وڌيڪ ٻُڌايو ته سمنڊ پار رھندڙ پاڪستاني ڪميونٽي خاص طور سنڌي ڪميونٽي کي معذورن جي بحالي لاءِ خاص اپاءُ وٺن جيئن معذورن ۾ مددي آلا جي کوٽ کي پورو ڪري سگھجي.

چلاس ويجهو لينڊ سلائيڊنگ سبب شهيد ٿيل نائب صوبيدار جي جنازي نماز ادا

جنازي نماز ۾ پاڪ فوج جا آفيسر۽ جوان شريڪ . شهيد جو مڙهه اباڻي علائقي روانو

راولپنڊي ( پ ر ) چلاس جي ويجهو سيلائيڊنگ جي زد ۾ اچي شهيدٿيندڙ نائب صوبيدار خالد نصير شهيد عمر 46 سال ويٺل ضلعو فيصل آباد جي جنازي نماز گلگت ۾ ادا ڪئي وئي ، جنازي نماز ۾ پاڪ فوج جي آفيسرن ۽ جوانن شرڪت ڪئي ، شهيد جو مڙهه اباڻي علائقي روانو ڪيو ويو ، جتي شهيد کي مڪمل فوجي اعزاز سان مٽي ماءٌ حوالي ڪيو ويندو

نبي سر ۾سماجي تنظيم پاران صحت جي عالمي ڏينھن تي ”منھنجي صحت منھنجو حق“ جي عنوان سان سيمينار

ٽنڊو محمد خان ۾ سخي سلطان هاشمي جو عرس مبارڪ، ميلو

سندن 792هين عرس تي درگاھه ۾مولود شريف جون محفلون ڪرايون ويون

تنظيم ڪميونٽي ورلڊ سروس ايشيا (CWSA) پاران منعقد سيمينار ۾سوين معذور ماڻھن جي شرڪت

پريا ڪماري سميت ٻين مغوين جي بازيابي ۽ ملڪي ترقي لاءِ دعا گهري وئي

يوسي فقير عبدالله جي مختلف ڳوٺن جي سوين معذور ماڻھن ۾ هائيجن ڪٽ ۽ سامان تقسيم ڪيو ويو

تنظيم مختلف علائقن ۾ پروگرام ڪري عوام جي خدمت ڪرڻ ۾ سڀني کان اڳڀري آهي: ميڊم ڪرن بشير

نبي سر(ن ع آ) نبي سر روڊ ۾سماجي تنظيم ڪميونٽي ورلڊ سروس ايشيا (CWSA) پاران سيد ميان حاجي محمد حسن شاھه فائونڊيشن آفيس تي صحت جي عالمي ڏينھن تي (منھنجي صحت منھنجو حق) جي عنوان سان سيمينار منقعد ڪيو ويو، جنھن ۾ صحت جي حوالي سان آگاھي ڏيڻ سان گڏ يوسي فقير عبدالله جي مختلف ڳوٺن جي سوين معذور ماڻھن ۾ هائيجن ڪٽ ۽ سامان تقسيم ڪيو ويو. سيمينار ۾ ضلعي ڪائونسل ميمبر سيد غلام رسول شاھه، ڪميونٽي ورلڊ سروس ايشيا (صحت ۽ تعليم پروجيڪٽ) جي پروگرام مينيجر ميڊم ڪرن بشير، ايڊوڪيسي گروپ جي ميمبر ميڊم روبينا، (CWSA) ٽيم ميمبر ميڊم مسرت راجپوت، ميڊم شبانا، ميڊم سحر جٽ سميت ٻين وليج مينيجمينٽ ڪميٽي جي ميمبرن علاقي واسين شرڪت ڪئي. جڏهن ته پروگرام ۾ وڏي انگ ۾ معذورن شرڪت ڪئي. هوڏانهن ميڊيا سان ڳالهائيندي ضلعي ڪائونسل ميمبر سيد غلام رسول شاھه، ڪميونٽي ورلڊ سروس ايشيا جي پروگرام مينيجر ميڊم ڪرن بشير چيو تھ تنظيم مختلف علائقن ۾ مختلف وقتن به پروگرام ڪري عوام جي خدمت ڪرڻ ۾ سڀني کان اڳڀري آهي، هن چيو ته هنن علائقن جي عوام جي خدمت اسان پنهنجو فرض سمجهون ٿا، هن وڌيڪ چيو ته انھي پروگرام ۾ برابري قائم رکڻ لاءِ انھن سان اسان يڪجھتي طور ڪرسين جي بجا زمين تي ويھڻ جو پروگرام رکيو آهي ته جيئن اھي احساس ڪمتري جو شڪار نه ٿين ۽ اسان سڀ هڪ ۽ برابر آهيون.

ٽنڊو محمد خان (ڊ ر) سنڌ جي عظيم صوفي بزرگ سيد سخي شاھه ديوانو سلطان هاشمي جي 792هين عرس مبارڪ جي ميلي جو ڏهاڙو بدين ضلعي جي ٽنڊوغلام علي ڀرسان درگاھه تي هر سال وانگر صوفياڻي طريقي ملهائي، درگاھه جي اڱڻ ۾ صوفياڻيون ڪچهريون نعت خواني، مالود شريف جون محفلون ڪرايون ويون، جنهن ۾ درگاھه جي سنڀاليندڙ فقير دلشاد، دلبر مستانو پنهنجي مريدن عقيدتمندن سان درگاھه تي چادر چاڙهي سنڌ، پاڪستان جي سلامتي لاءِ اجتماعي دعا گهري وئي، جنهن ۾ ملڪ جي اندر وڌنڌڙ مهانگائي، بيروزگاري، بدحالي، بدامني، اغوا جي واقعن، معصوم نياڻي پريا ڪماري جي بازيابي، سنڌ جي اغوا ٿيل مغوين جي بازيابي سميت ملڪ جي ترقي خوشحالي لاءِ دعائون گهريون ويون، انهي موقعي تي درگاھه جي سنڀاليندڙ فقير دلشاد دلبر مستانو چيو ته سنڌ صوفين درويشن اوليائن جي عظيم امن واري ڌرتي آهي، جتي هميشه مذهبي ڪٽڻپڻي بجاءِ انسان دوستي جو فڪر عام ڪيو ويو آهي جنهن جي ڪري سنڌ جي درگاهن تي هندو توڙي مسلم بنا ڪنهن مذهبي ڪٽڻپڻي فرق جي اچي حاضر ٿين ٿا.

ڊپٽي ڪمشنر بدين جي درٻار هال ۾پوليو بابت گڏجاڻي

گڏجاڻي ۾ پوليو جي اضافي ويڪسينيشن موپ اپ رائونڊ لاءِ غور ويچار ڪيو ويو

پوليو انوائرونمينٽ سيمپل پازيٽو اچڻ کانپوءِ پورو ضلعو خطري هيٺ آهي: ڊي سي عبدالفتاح هليو

ڪنري لڳ چيٽي چنڊ جي ميلي جون تياريون، ياترين جا قافلا روانا

بدين (ڊ ر) ڊپٽي ڪمشنر بدين عبدالفتاح هليو جي زير صدارت پوليو جي اضافي ويڪسينيشن موپ اپ رائونڊ لاءِ دربار ھال ۾ گڏجاڻي منعقد ڪئي وئي ان موقعي تي ڊپٽي ڪمشنر بدين چيو ته پوليو انوائرونمينٽ سيمپل پازيٽو اچڻ کانپوءِ پورو ضلعو خطري هيٺ آهي خاص ڪري ضلعي هيڊڪوارٽر جون ٽي يونين ڪائونسلون وڌيڪ خطري هيٺ آهن انهي سلسلي ۾ 8 ۽ 9 اپريل تي بدين يونين ڪائونسل نمبر 1، 2 ۽ 3 ۾ پوليو مهم هلائي ويندي مهم دوران پرائمري اسڪول ۽ زيرو ڊوز ٻارڙا ۽ مهمان ٻار خاص نظر هيٺ رهندا مهم دوران ڪوبه ٻارڙو انڪاري نه رهي هن وڌيڪ ڳالهائيندي چيو ته هو موپ اپ رائونڊ جي پاڻ نگراني ڪندو ڪنهن به ٽيم جو غيرذميدارانه رويو يا سستي هرگز برداشت نه ڪئي ويندي اھڙي ٽيم خلاف سخت ڪارروائي ڪئي ويندي گڏجاڻي ۾ ڊسٽرڪٽ ھيلٿ آفيسر ڊاڪٽر ظهيرالدين ميمڻ، اين اسٽاپ آفيسر ڊاڪٽر منظور ميمڻ، ڊي ايف او ڊاڪٽر آفتاب احمد، اسسٽنٽ ڪمشنر بدين عباس علي دايو، ڊاڪٽر رجنيش ، ڊاڪٽر ثناءاللہ ڊاڪٽر ڪامل ميمڻ سميت WHO سنڌ جو سربراھ ڊاڪٽر آصف زرداري، يونيسيف سنڌ ڊاڪٽر عظيم خواجه، سرويلينس آفيسر اسلام آباد ڊاڪٽر طفيل پڻ موجود هئا

سنڌ جي ڪنڊ ڪڙڇ مان هزارين ياتري قافلن جي صورت ۾ نڪري پيا

ڳڙھي خيرو جي مسجد ۾ 27 رمضان المبارڪ جي رات ختم القرآن جي محفل

ڪنري (ن ع آ) پٿورو شھر ۾ هر سال لڳندڙ هندو برادري جي مرشد پير پٿورو جي چيٽي چنڊ جي ميلي جون تياريون تيز ٿي ويون آھن، ميلي ۾ شرڪت لاءِ ٿر ۽ عمرڪوٽ ضلعي سميت سنڌ جي ڪنڊ ڪڙڇ مان هزارين ياتري قافلن جي صورت ۾ پيرين پنڌ نڪري پيا، ميمڻ ڪنري جي شري ري هرام آشرم تي سماجي اڳواڻ اشوڪ ڪمار پاران ياترين لاءِ ڪئمپ لڳائي وئي، ڪئمپ تي پيرين پنڌ نڪتل ياترين جي سيوا ۽ سندس ڀرپور آجيان ڪئي پئي وڃي، پيرين پنڌ نڪتل ياترا هٿن ۾ جھنڊا ۽ پينافليڪس کڻي زوردار نعره ۽ جھمريون ھڻندي نظر اچي رهيا آھن. هر هنڌ سندس ڀرپور ڀليڪار ڪئي پئي وڃي، ياترين جو چوڻ آھي ته مرشد پير پٿورو جو هر سال چيٽي ڇنڊ تي پٿورو شھر ۾ ميلو لڳندو آھي، جنھن ۾ اسان ٻارن ٻچن سان شرڪت ڪري دعائون گهريندا آھيون ۽ مرشد اسان جي من جون مرادون پوريون ڪندو.

ڳڙھي خيرو (ن ع آ) ڳڙھي خيرو جي جامع مسجد غفاري ۾ 27 رمضان المبارڪ جي رات ختم القرآن جي محفل ٿي گذري گذري، جنهن ۾ حافظ گل حسن اوڍاڻو تراويح جي صورت ۾ 27 رمضان المبارڪ جي رات قرآن پاڪ ختم القرآن مڪمل ڪيو, جنهن ۾ جماعت پاران تراويح جي صورت ۾ ختم القرآن مڪمل ٿيڻ تي حافظ گل حسن اوڍاڻو کي گلن جا ھار پارايا سندس مبارڪون ڏنيون, ان موقعي تي ڳڙھي خيرو سميت ٻين مختلف شھرن مان آيل نعت خوان پڻ نعتون پڙھيون, ان موقعي تي علامه عطا محمد جمالي خطاب ڪندي چيو ته رمضان المبارڪ جي مھيني جو اسان کي احترام ڪرڻ گھرجي, روزا رکڻ مسلمانن تي فرض آهي, قرآن پاڪ اسان کي روزانو پڙهڻ گھرجي, الله پاڪ قرآن پاڪ جي ھڪ لفظ جي پڙهڻ سان 10 نيڪين جو ثواب ڏئي, 10 گناھ مٽائي ڇڏي ٿو اسان کي نيڪين جو قيامت جي ٿيندو, آخر ۾ علامه زاھد حسين سيفي خطاب ڪيو, ان موقعي تي حافظ محمد عارف حسيني, محمد رفيق لغاري, فقير غلام رسول کوکر, محمد اسماعيل لغاري, صحافي شاھمراد کنڊ, محمد رفيق عمراڻي, محمد جان بروھي, نياز جان بروھي, محمد رفيق اوڍاڻو, ڪامريڊ ھادن علي بروھي سميت وڏي تعداد ۾ ماڻهن شرڪت ڪئي.

سامارو لائبيريري جو بحالي مامرو، سنڌ هاءِ ڪورٽ جي حڪم تي عمل نه ٿيو

ٽائون انتظاميا ھاءِ ڪوٽ پاران 10 ڏينھن اندر لائبريري جي بحال واري حڪم کي ٿڏي ڇڏيو

سامارو (ن ع آ) ساماري شھر جي ڳچ عرصي کان بند پيل شھر جي واحد تفريح گاهه ۽ شاهه لطيف لائبيريري کولڻ لاءِ ميرپورخاص بار ڪائونسل جي ميمبر ۽ ساماري واسي وڪيل سڪندر کوسو جي درخواست تي سنڌ هاءِ ڪورٽ ڪراچي جي ڏنل حڪم باوجود ٽائون ڪاميٽي سامارو جي انتظاميان ھاءِ ڪوٽ سنڌ جي حڪمن کي به اھميت نه ڏني، ھاءِ ڪوٽ پاران 10 ڏينھن اندر سامارو جي لائبريري کي بحال ڪري رپورٽ ڪرڻ واري حڪم کي به ڪنٽار ڪري سکڻان دلاسا ڏئي عمل نه ڪيو. جنھن بعد لائبريري جي بحالي لاءِ درخواست گذار، شھر جي نوجوان وڪيل سڪندر کوسو پاران 10 ڏينھن جي جاءِ ته مھينو گذري وڄڻ بعد لائبريري بحال نه ٿيڻ تي عدالت سڳوري کي گذريل ڏينھن ٻيھر ڏنل آگاھي واري استدعا بعد ھاءِ ڪورٽ جي چيف جسٽس صلاح الدين پنھور پاران لوڪل گورنمينٽ ڊپارٽمينٽ جي ايڊيشنل ڊائريڪٽر، ڊي سي عمرڪوٽ کي سخت احڪامات جاري ڪندي 10ڏينھن اندر لائبريري کي بحال ڪري رپورٽ ڪرڻ جو حڪم ڏيئي ڏي ڇڏيو آھي.

مانجھند شهر کي 2005 ۾ تعلقي جو درجو ڏئي ماڻهن کي ڏسيو ويو ته هاڻ تعلقي جي انتظاميا الڳ سان هوندي اسسٽنٽ ڪمشنر، مختيارڪار، سميت اداري جون آفيسون مانجھند ۾ هونديون، جتي ماڻهن جا بنيادي مسئلا حل ٿيندا پر 17 سال گذرڻ جي باوجود به مانجھند تعلقي جا رهواسي سمورين بنيادي سهولتن کان محروم هجڻ سان گڏوگڏ گئس جي سهولت کان به محروم آهن، مانجھند تعلقي جي يوسي منظور آباد، انڙپور ۾ تيل ۽ گئس جا وڏا ذخيرا مليا آهن، جتي ٻاهر کان آيل ڪمپنيون چونڊيل نمائندن جي خاص آشيرواد سان سالن کان پراڊيڪشن ڪري رهيون آهن، پاڪستان جي قانون مطابق جتان قدرتي معدنيات جا وسيلا دريافت ٿيندا آهن ته اتي جي 3 ڪلوميٽر تائين جي آسپاس جي ڳوٺاڻن تي ڪمپني 10 سيڪڙو تعليم، روڊ ۽ رستن تي خرچ ڪندي ۽ گئس يا تيل مفت ڏيڻ جي پابند هوندو، پر مانجھند واسين کي پئسن تي به پراڊيڪشن ڪندڙ ڪمپنيون گئس ڏيڻ جي لاءِ تيار ناهن، مانجھند تعلقي ۾ گئس نه هجڻ جي ڪري 530 جي لڳ ڀڳ ڳوٺن ۽ شهرن جا رهواسي رڌ پچاءُ جي لاءِ سخت پريشانين کي منهن ڏئي رهيا آهن، اڳ ۾ سنڌ جا ٻيلا آباد هوندا هئا ته ڪاٺين جو ڪو به مسئلو نه هوندو پر هن وقت جڏهن ٻيلا ختم ٿي ويا آهن ته مانجهند تعلقي جون رهواسي عورتون گھرن ۾ ڇيڻن تي رڌ پچاءُ ڪرڻ تي مجبور آهن، جنهن ڪري گھرن جون عورتون دونهي سبب مختلف جان ليوا بيمارين ۾ وٺجي ويون آهن.
مانجھند تعلقي مان هميشه پيپلزپارٽي جا ئي اميدوار ڪامياب ٿيندا رهيا آهن، ضلعي جو بي تاج بادشاھ سڏيون ويندڙ ملڪ اسد سڪندر مانجھند تعلقي مان ڪڏهن ايم پي اي ٿئي ٿو ته ڪڏهن ايم اين اي ٿئي ٿو، پر 17 سالن ۾ ملڪ اسد سڪندر تعلقي جي ٻه لک آبادي کي ڪجھ به ناهي ڏنو، هن تعلقي جي عوام جديد دور ۾ به ڪڏهن ڀُل ۾ به سهولتون ناهن ڏٺيون، تعلقي جا ماڻهو اڄ به هن جديد دنيا ۾ پٿر واري دور جي زندگي گهارڻ تي مجبورن آهن. مانجھند تعلقي ۾ ڪا به گارنمينٽس فيڪٽري يا ٻيو ڪو ڪارخانو وغيره به ناهي، جنهن ڪري بيروزگاري تمام گھڻي آهي، تعلقي جا 30 سيڪڙو ماڻهو زرعي زمينون آباد ڪري زندگي جو گاڏو هلائين ٿا، جڏهن ته 70 سيڪڙو ماڻهو مزدوري ڪري پنهنجن ٻچن جو پيٽ گذر ڪن ٿا، قدرتي وسيلن سان مالامال تعلقي جو عوام ننڌڻڪائپ جو شڪار آهي، تعلقي مان ڪوئلو، گئس ۽ تيل ڪڍندڙ ڪمپنين جا مالڪ هن تعلقي جي بيروزگار نوجوان کي روزگار ڏيڻ لاءِ تيار ئي ناهي، انهن ڪمپني مالڪن جي من مستي اها به آهي ته ڪروڙين رپيا ڪمائڻ جي باوجود سرمائيدار تعلقي جي ماڻهن کي ٻارڻ لاءِ گئس به ڏيڻ لاءِ تيار ناهن. علي آباد کان لڪي شاھ صدر تائين ڪنهن به ڳوٺ يا شهر کي گئس جي سهولت ميسر ناهي، جنهن ڪري سرندي وارا ماڻهو گئس سيلنڊر جي وٺي انهن تي رڌ پچاءُ ڪن ٿا، جڏهن ته غريب پورهيت طبقو گئس سلينڊر جي سگھ نه هجڻ جي ڪري اهو يا ته ڪاٺين جو بندوبست ڪري ٿو يا ته وري ڇيڻن تي رڌ پچاءُ ڪري ٿو، غريب طبقي جي لاءِ اهو به آزار هوندو آهي، مانجھند تعلقي ۾ ڪوئلي جون کاڻيون، تيل ۽ گئس جي وڏا ذخيرا موجود آهن، پر هن تعلقي جي عوام کي ڪا به رائلٽي نٿي ڏني وڃي هتان جو گئس، ڪوئلو ۽ تيل سنڌ جي ٻين صوبن کي وڪرو ڪري ڏنو پيو وڃي ۽ تعلقي واسين کي ان کان به محروم رکيو ويو آهي، مانجھند تعلقي جي علي آباد، انڙپور مان گئس جا ذخيرا مليا ته تعلقي جي عوام کي وڏي خوشي ٿي ته انهن کي سئي گئس ڏني ويندي، رائلٽي سان گڏ بيروزگارن کي روزگار، تعلقي جي عوام کي گئس ملندي پر هميشه وانگر هن گئس جي ذخيرن تي ڌارين جي لوڌ اچي قبضو ڪيو ۽ رهواسين کي نه رائلٽي ملي نه ٻارڻ لاءِ گئس نه روزگار مليو ڇو جو پراڊيڪشن ڪندڙ ڪمپنيون اڳ ئي هتان جي چونڊيل نمائندن کي پئسن عيوض خريد ڪري ڇڏينديون آهن، انهن ڪمپنين ته مزدور به پنهنجا مقرر ڪري ڇڏيا ۽ پاڪستان جي قانون جون ڌڄيون اڏائيندا، انا جي انڌي گهوڙي تي سوار حقدارن جو حق لٽي رهيا آهن.
رهواسين جا سمورا خواب چڪنا چور ٿي ويا، گئس جي پراڊيڪشن ڪندڙ ڪمپني جي خلاف تعلقي مانجھند واسي سرگرم ٿيا ۽ پنهنجن حقن جي حاصلات جي لاءِ غير سياسي ڪميٽي جوڙي ڳوٺ ڳوٺ ۾ وڃي گڏجاڻيون ڪري هڪ جدوجھدي تحريڪ هلائي ڪمپني جي گيٽ اڳيان ڌرڻو هنيو، جنهن کان پوءِ ڪمپني انتظاميا ڳالهيون ڪرڻ تي مجبور ٿي، اهي ڳالهيون ڊي سي آفيس ڄامشورو ۾ ٿيون لکت ڪئي وئي ته مانجھند تعلقي جي عوام کي گئس ڏني ويندي، پر هلندي هلندي ڪمپني انتظاميا انهن ڳالهين تان به ڦري وئي ۽ گئس جي ذخيرن تي قابض ٿي ويهي رهي، گئس ڪڍي وڪرو ڪري رهي آهي، پر هتان جي هواسين کي گئس نه ٿي ملي، تعلقي جو عوام وري ٻارڻ لاءِ گئس کان رهجي ويو، حالت اها آهي جو تعلقي جو عوام ڪاٺيون نه هجڻ جي ڪري رڌ پچاءُ ڪرڻ به مشڪل بڻجي ويو آهي. هتي سوال اهو پيدا ٿئي ٿو آخر هن تعلقي جي عوام کي ڇو گئس کان محروم رکيو پيو وڃي، ملڪ جي ٻين شهرن کي به هن تعلقي مان گئس ڏني پئي وڃي ته ڇا هتي جي عوام جو ان گئس تي حق ناهي...؟ پر چوندا آهن ته رات جي اونداهي ۾ سج جي روشني ملڻ ناممڪن آهي، هتي ائين تعلقي جي ماڻهن کي گئس ملڻ مشڪل آهي، ضرورت ان ڳالهه جي آهي ته هاڻي هتان جي عوام کي هڪ هنڌ گڏ ٿي سگهاري تحريڪ هلائي گيس جي سهولت حاصل ڪرڻ لاءِ ان وقت تائين تحريڪ هلائڻ گهرجي، جيستائين گيس لڳي نٿو وڃي.

راضي ديرو لڳ رمضان الوداع مهمان افطار پارٽي

سينيئر سياستدان مير عبدالهادي ٽالپر جي رهائشگاهه تي افطار پارٽي منعقد ڪئي وئي

ميرپوربٺورو ۾ عوامي تحريڪ اڳواڻ جبل ڏيٿو جي 22هين ورسي ملهائي وئي

راضيديرو (رپورٽ: خالد حسين کهڙو ) راضي ديرو لڳ ڳوٺ مھر علي ٽالپر ۾ سينيئر سياستدان مير عبدالھادي ٽالپر جي رھائشگاھ تي رمضان الوداع مھمان افطار پارٽي ٿي گذري، مير عبدالھادي ٽالپر ۽ ايڊووڪيٽ مير ارشد ٽالپر افطار پارٽيء ۾ آيل مھمان شخصيتن جي آجيان ڪئي، افطار پارٽي ۾ پ پ ايم اين اي پير سيد فضل شاھ، پير سيد معشوق شاھ، سردار نظير خان ڄامڙو، سيد لياقت شاھ، حاجي اختر شيخ شاھ، حسن کرل، نبي بخش سيال، مير غلام عباس ٽالپر، مير مظھر خان ٽالپر، سردار غلام سرور بھليم، امام بخش شاھاڻي، منور پٺاڻ، سيد مجاھد احمد شاھ، سيف خان انڙ، فداحسين ڄامڙو، وڏيرو قادن پٺاڻ، غلام عباس ڪٻر، وڏيرو خدا بخش تنيو سميت ٻين پڻ شرڪت ڪئي.02

ورسي تي اڳواڻن ۽ ڪارڪنن مزار تي حاضري ڀري جبل ڏيٿو کي ڀيٽا پيش ڪئي

جبل ڏيٿو جهڙا ڪردار صدين ۾ پيدا ٿيندا آهن، هن سڄي حياتي قومي تحريڪن کي ارپي: اڳواڻ

ميرپوربٺورو (ن ع آ) ميرپوربٺورو ۾ عوامي تحريڪ اڳواڻ جبل ڏيٿو جي 22هين ورسي ملهائي وئي ، اڳواڻن ۽ ڪارڪنن مزار تي حاضري ڀري گلن جي چادر چاڙهي، ٻارڙن قومي گيت ڳائي جبل ڏيٿو کي ڀيٽا پيش ڪئي، خبر موجب ميرپوربٺورو ۾ عوامي تحريڪ جي مرڪزي اڳواڻ ۽ رسول بخش پليجي سان عوامي تڪريڪ جي سياست ۾ هميشه هم قدم رهندڙ جبل ڏيٿو جي ٻاويهن ورسي تقريب ميرپوربٺورو ويجهو ڳوٺ رسول بخش ڏيٿو ۾ ملهائي وئي، انهي موقعي تي مرڪزي اڳواڻ پرويز ميمڻ، ضلعي صدر حسين آزاد، ڪامريڊ محمد ڏيٿو، عبدالرزاق بائتار، غلام مرتضي زئور، ساگر پرهياڙ جي اڳواڻي ۾ ڪارڪنن ۽ اڳواڻن جبل ڏيٿو جي آخري آرامگاهه تي حاضري ڀري ۽ گلن جي چادر چاڙهي، ورسي جي موقعي ڳالهائيندي اڳواڻن چيو ته جبل ڏيٿو جهڙا ڪردار صدين ۾ پيدا ٿيندا آهن جيڪي پنهنجي سڄي حياتي قومي تحريڪن کي ارپي نوجوان نسل لاءِ انقلاب جي لاٽ ٻاري ويندا آهن. هنن چيو ته جبل ڏيٿو جي سياسي زندگي سنڌ جي خوشحالي لاءِ وقف هئي جنهن عوامي تحريڪ جي ڪارڪنن ۾ وڏي سجاڳي پيدا ڪئي ۽ سندس ئي عملي ڪم اڄ به ڪارڪنن لاءِ حوصلي جو باعث آهي. جبل ڏيٿو جي ورسي جي موقعي تي سجاڳ ٻار تحريڪ جي ٻارڙن ڪرن زئور ۽ پره مرتضي زئور قومي گيت ڳائي جبل ڏيٿو کي ڀيٽا پڻ پيش ڪئي.

ٽنڊو محمد خان ۾مال جي واپارين جو ضلعي ڪائونسل جي نئين ٽيڪس لاڳو ڪرڻ تي احتجاج

300سئو رپيا في ڍور، مال کڻندڙ گاڏين تي 600 رپيه ٽيڪس لاڳو ڪرڻ تي واپارين جو احتجاجي مظاهرو

لاڳو ڪيل غير قانوني ٽيڪس واپس ورتو وڃي، نه ته روڊ رستا بند ڪري سخت احتجاج ڪنداسين: اڪرم سهتو ۽ ٻيا

ٽيڪس وصولي جي ضلعي ڪائونسل مان منظوري وٺي ٽينڊر ذريعي پهريون ڀيرو هي ٽيڪس ورتو ويندو: اي سي عمران سمون

ٽنڊو محمد خان (ڊ ر) ٽنڊو محمد خان ۾ مال جي واپارين ضلعي ڪائونسل طرفان ضلعي جي اندر چوپائي مال جي وڪري لاءِ ڍور ڍڳن، پاڏن، ٻاڪري مال تي هڪ ئي 300 سئو رپيا في ڍور، مال کڻندڙ گاڏين تي 600 رپيه ٽيڪس لاڳو ڪرڻ تي سخت احتجاج ڪندي ٽنڊو محمد خان جي مال پڙي ڀرسان احتجاجي مظاهرو ڪيو آهي، احتجاج ۾ شامل چوپائي مال جي خريد و فروخت ڪندڙ واپارين بشير لغاري، اڪرم سهتو، صديق ڪاتيار، شڪيل راجپوت ۽ ٻين ڄاڻايو آهي ته ٽنڊو محمد خان ۾ پهريون دفعو مال پڙي ۾ مال جي وڪري لاءِ آيل جانورن تي في ڍور 300 رپيه ۽ استعمال ٿيندڙ ٽرانسپورٽ جي گاڏين تي 600 سئو رپيا ٽيڪس لاڳو ڪرڻ ناانصافي آهي، سنڌ جي ڪنهن به مال پڙي تي اهڙو نئون ٽيڪس لاڳو نه ڪيو ويو آهي سنڌ جي ڪراچي جي وڏي مال پڙي تي اڳ جيڪو ٽيڪس لاڳو ٿيل آهي ان جي وصولي ڪئي وڃي ٿي، اسان کان مال پڙين جي اندر ڍور جي وڪري ۽ خريداري تي جيڪا پرچي ڏئي وصولي ڪئي ويندي آهي ان کان علاوه ٻيو ڪو به ٽيڪس اڄ تائين واپارين کان نه ورتو ويو آهي. لاڳو ڪيل غير قانوني ٽيڪس واپس ورتو وڃي ٻي صورت ۾ مجبور ٿي روڊ رستا بند ڪري سخت احتجاج ڪنداسين، ضلعي ڪائونسل جي اسسٽنٽ عمران سمون ٻڌايو ته اسان کي ضلعي ڪائونسل جي چيف آفيسر طرفان ڏنل احڪامات تحت ٽيڪس جي وصولي لاءِ قائم ڪيل ڪئمپن تي ڊيوٽي لڳائي وئي آهي، ٽيڪس جي وصولي جي ضلعي ڪائونسل مان منظور وٺي ٽينڊر ذريعي پهريون ڀيرو ٽنڊو محمد خان ۾ هاڻي هي ٽيڪس ورتو ويندو.

خيرپور: فقير آباد ٽائون جي 14 ڪائونسلرن پاران استعيفيٰ ڏيڻ جو اعلان

ڪرپٽ ٽائون چيئرمين ڪنهن هڪ به ڪائونسلر کي ڪا اسڪيم نه ڏني آهي

ٽائون چيئرمين کي هٽائي عوام کي رليف مهيا ڪيو وڃي: وائيس چيئرمين ۽ ڪائونسلرن جو مطالبو

خيرپور (س ر) خيرپور ڀرسان ٽائون ڪميٽي فقيرآباد جي 14 ڪائونسلرن استعيفا ڏيڻ جو اعلان ڪري ڇڏيو ، فقير آباد لڳ ڳوٺ صاحب خان چاڪراڻي ۾ وارڊ نمبر 5 ۾ چاڪراڻي برادري جي نيڪ مرد غلام مصطفيٰ چاڪراڻي جي رھائش گاھ تي افطار پارٽي منعقد ڪئي وئي، جنهن ۾ فقيرآباد ٽائون ڪاميٽي جي 14 ڪائونسلرن شرڪت ڪئي، افطاري کان پوءِ وائيس چيئرمين ايڊوڪيٽ پرويز احمد ڀٽي، ڪائونسلر ايڊوڪيٽ خورشيد احمد چانڊيو ۽ ڪائونسلر ممتاز سولنگي ميڊيا سان ڳالهائيندي چيو ته اسان 14 ڪائونسلرن متفق راءِ سان اھو فيصلو ڪري ورتو آهي ۽ اسان کي 28 روزي تي منظور حسين وساڻ اسان کي گھرايو آهي جيڪڏهن فقيرآباد ٽائون ڪاميٽي جي چيئرمين سرائي نثار حسين خاصخيلي کي نه ھٽايو ويو ته اسان استعيفا ڏيڻ جو اعلان ڪيو آهي، چيئرمين فقيرآباد سرائي نثار حسين خاصخيلي سان ڪڏهن به نه ھلڻ جو فيصلو ڪيو آهي ڇاڪاڻ ته سرائي نثار حسين خاصخيلي چيئرمين ٽائون ڪاميٽي فقير آباد 5،6 ڪروڙ جي ڪرپشن ڪئي وئي آھي وارڊ جي ڪنھن به ڪاؤنسلر کي ڪابه اسڪيم يا بجيٽ نه ٿي ڏني وڃي، ان ڪري اسان عوام جو ڪم ڪو به نٿا ڪري سگهون اسان کي عوام چونڊيو آھي جيڪڏهن اسان کي ٽائون مان بجيٽ نه ملندي ته اسان ڪيئن عوام جا ڪم ڪري سگھنداسين، فقيرآباد ٽائون ڪاميٽي سرائي نثار احمد خاصخيلي کي ھٽائي ڪائونسلر نه مان بيچيني ختم ڪري عوام کي رليف ڏنو وڃي.02

جديد دور ۾ مانجھند تعلقو گئس کان محروم ڇو.؟؟

رپورٽ:
ساگر سولنگي

روزاني عوامي آواز ڪراچي (6) سومر 8 اپريل 2024ع

روزاني عوامي آواز حيدرآباد (6 ) سومر 8 اپريل 2024ع

روزاني عوامي آواز سکر (6) سومر 8 اپريل 2024ع